Ενδεικτική απάντηση
α. Οι χρονοθερμοκρασιακοί δείκτες παρουσιάζουν κατά πόσο το τρόφιμο διατηρήθηκε σε χαμηλές θερμοκρασίες, σε όλο το χρονικό διάστημα από τη στιγμή της συσκευασίας μέχρι τη διάθεσή του. Προφανώς για κάποιους λόγους (π.χ. από κακή λειτουργία ή βλάβη του ψυγείου), η θερμοκρασία  του προϊόντος ανέβηκε και έσπασε η ψυκτική αλυσίδα και έτσι δημιουργήθηκαν χρωματικές αλλαγές στον δείκτη. Ο κύριος Γιώργος ως καταναλωτής, ερμήνευσε τις χρωματικές αλλαγές ως σπάσιμο της ψυκτικής αλυσίδας και κατά συνέπεια ως μείωση του χρόνου ζωής του προϊόντος.
β. Αν δεν έχει διατηρηθεί η ψυκτική αλυσίδα, στο προϊόν μπορεί να έχει αναπτυχθεί επικίνδυνο μικροβιακό φορτίο. Οι επικίνδυνοι μικροοργανισμοί που μπορεί να έχουν αναπτυχθεί, ανήκουν στους βιολογικούς κινδύνους. 
γ. Οι χρονοθερμοκρασιακοί δείκτες επικολλώνται σε ευαίσθητα προϊόντα που διακινούνται υπό ψύξη. Το νωπό κρέας ανήκει σε αυτά αφού έχει pH  πάνω από 4,5.
